महिला वार्ड में जाने से रोका तो दो युवकों ने चाकू मारे
रेलवे अस्पताल में शुक्रवार रात करीब 2 बजे शराब के नशे में आए दो युवकों ने महिला वार्ड में जाने की जिद की। कर्मचारियों ने रोका तो चाकू से हमला कर दिया। तीन कर्मचारियों को रेलवे अस्पताल में भर्ती कराया है। डीआरएम मनोज शर्मा पहुंचे और घटना की जानकारी ली।
जानकारी के अनुसार ओमप्रकाश पिता शंकरलाल माली (49) निवासी गांधीनगर को हाथ पर, अशोक पिता कमल सिंह कुशवाह (30) निवासी आरपीएफ कॉलोनी को जांघ पर और महेश पिता हीरालाल कंडारे (40) निवासी लक्ष्मणपुरा को हाथ पर चाकू लगा है। ओमप्रकाश ने बताया डाट की पुलिया निवासी रिक्की उर्फ समीर पिता इमाम मुगल व चिंकी पिता सुरेशचंद्र उर्फ सुर्री निवासी न्यू रेलवे कॉलोनी रात नशे में आए और महिला वार्ड में जाने के लिए चौकीदार महेश से विवाद किया। महेश ने रोका तो चिंकी ने चांटा मारा। अशोक व ओमप्रकाश आए तो रिक्की ने चाकू से ओमप्रकाश व महेश के हाथ व अशोक की दायीं जांघ पर चाकू से वार किया। अन्य कर्मचारी आए तो दोनों आरोपी बाइक से भाग निकले।
आरोपी रिक्की
तो धारा बढ़ाई
घटना के बाद जीआरपी ने आरोपियों के खिलाफ शासकीय आवास में जबरन घुसने और मारपीट की धाराओं में प्रकरण दर्ज किया था। पुलिस कार्रवाई में ढ़ीलपोल देख मध्यप्रदेश वाल्मीकि महापंचायत ने रविवार को जीआरपी के खिलाफ एसपी को ज्ञापन देने का एलान किया। इस पर शाम को पुलिस ने शासकीय कार्य में बाधा और शासकीय सेवक पर हमले की धारा बढ़ाई। जीआरपी चौकी प्रभारी प्रमोदसिंह भदौरिया ने बताया आरोपियों को गिरफ्तार किया है। रविवार को कोर्ट में पेश किया जाएगा।
आरपीएफ चौकी बंद कर दी-रेलवे अस्पताल में मारपीट की घटना बढ़ने पर आरपीएफ चौकी बनाई थी। पुलिस की उपस्थिति के कारण घटना नहीं हुई तो चौकी को अनुपयोगी समझकर बंद कर दिया। इस संबंध में डीआरएम शर्मा ने बताया चौकी पुन: शुरू की जाएगी।
आरोपी चिंकी
hin_Deva hin_Deva hin_Deva mar_Deva hin_Deva hin_Deva hin_Deva bho_Deva